Ο **Στέργιος Νένες** (Καβάλα, 28 Αυγούστου 1972) είναι Έλληνας ηθοποιός της τηλεόρασης, του θεάτρου και του κινηματογράφου και εκπαιδευτής μοτοσυκλετιστών. Έγινε ευρύτερα γνωστός από τον ρόλο του *Νικόλα Βαρθακούλια* στην τηλεοπτική σειρά του ANT1, *Κωνσταντίνου και Ελένης*.

Βιογραφία
---------

Σπούδασε υποκριτική στην Ανωτέρα Δραματική Σχολή «Ίασμος» του Βασίλη Διαμαντόπουλου. Έχει συμμετάσχει σε τηλεοπτικές σειρές, σε θεατρικές παραστάσεις και σε αρκετές κινηματογραφικές ταινίες. Από το 2008 έχει αποσυρθεί από τον χώρο της υποκριτικής και ασχολείται επαγγελματικά με τις μηχανές. Έχει γίνει εκπαιδευτής στην ακαδημία της Yamaha και δίδασκε μεταξύ άλλων, τον Γιούρκα Σεϊταρίδη. Το 2018 ξεκίνησε να εργάζεται ως οδηγός της Uber.

Καλλιτεχνική πορεία
-------------------

Ο Νένες έκανε το τηλεοπτικό του ντεμπούτο το 1996 στη σειρά *Cheek to Cheek* του ΑΝΤ1. Ένα χρόνο αργότερα έκανε γκεστ εμφάνιση στη σειρά του Mega, *Το Καρέ της Ντάμας*. Το 1998 δάνεισε τη φωνή του στη μεταγλώττιση της παιδικής σειράς κινουμένων σχεδίων, *Πανδώρα & Πλάτωνας, τα Φραουλόπουλα* της ΕΤ1. Την ίδια χρονιά ενσάρκωσε τον Νικόλα Βαρθακούλια στην σειρά του ΑΝΤ1, *Κωνσταντίνου και Ελένης*.

Το 2000 έκανε γκεστ εμφάνιση στη σειρά *Κρεσέντο* του Star. Το ίδιο έτος συμμετείχε στη σειρά του ΑΝΤ1 Κύπρου με τίτλο *Το Πάτωμα*. Το 2001 έκανε γκεστ εμφάνιση στο ρόλο ενός ραδιοφωνικού παραγωγού στο *Σ' αγαπώ μ' αγαπάς* του Mega.

Το 2003 έπαιξε το ρόλο του Μέμου στη σειρά του Mega, *Είσαι Πολύ Αλήτης Τελικά*. Το 2006 ενσάρκωσε τον Γιάννη Κανάκη στη σειρά του ΑΝΤ1, *Για την Άννα*. Το 2006 και το 2007 συμμετείχε στη σειρά του Alpha, *Οι ιστορίες του αστυνόμου Μπέκα*, στα επεισόδια *Αυστηρώς Προσωπικό* και *Το Καλοκαίρι του Φόβου*, αντίστοιχα.

Το 2019 έγινε συντελεστής του τρίτου κύκλου του ελληνικού *MasterChef* στο ρόλο του story editor.

Παραπομπές
----------

1. ↑  «Στέργιος Νένες - retroDB». *www.retrodb.gr*. Ανακτήθηκε στις 4 Αυγούστου 2018.
2. ↑  iShow.gr. «Στέργιος Νένες βιογραφικό - iShow.gr». *www.ishow.gr*. Ανακτήθηκε στις 4 Αυγούστου 2018.
3. ↑  «Που χάθηκε ο Στέργιος Νένες». *Espresso*. Αρχειοθετήθηκε από το πρωτότυπο στις 2018-05-17.. Ανακτήθηκε στις 2018-08-04.
4. ↑  michalis (2017-09-08). «Στέργιος Νένες: Από το «Κωνσταντίνου και Ελένης» επικεφαλής στη Yamaha» (στα αγγλικά). *Offsite | Ειδήσεις, Κύπρος, Πολιτική, Απόψεις*. Αρχειοθετήθηκε από το πρωτότυπο στις 2017-09-08.. Ανακτήθηκε στις 2018-08-04.
5. ↑  «Στέργιος Νενές: Ο Νικόλας από το Κωνσταντίνου και Ελένης άφησε την Harley Davidson και ανέβηκε στην... - People Greece» (στα αγγλικά). *People Greece*. Αρχειοθετήθηκε από το πρωτότυπο στις 2017-01-11.. Ανακτήθηκε στις 2018-08-04.
6. ↑  «Αποκλειστικό: Από το «Κωνσταντίνου & Ελένης» οδηγός της Uber ο τηλεοπτικός «οινοχόος» (Pic)». *Dailymedia.gr*. Αρχειοθετήθηκε από το πρωτότυπο στις 2018-07-20.. Ανακτήθηκε στις 2018-08-04.
7. ↑  «Update: Όχι τόσο αληθινή η επιστροφή του "Σ'αγαπώ-Μ'αγαπάς" τελικά Entertainment». *gr.ign.com*. Ανακτήθηκε στις 3 Φεβρουαρίου 2020.
8. ↑  «MasterChef 3: Ηθοποιός του "Κωνσταντίνου και Ελένης" στο ριάλιτι!». *Athens magazine*. 22 Ιανουαρίου 2019. Ανακτήθηκε στις 3 Φεβρουαρίου 2020.

Εξωτερικοί σύνδεσμοι
--------------------

* Στέργιος Νένες στο IMDb